Bøgebjerg
Bøgebjerg er en gammel sædegård på Hindsholm på 270 ha, som ejes af greve Niels Juel Reventlow, Hverringe. Den var i mange år en selvstændig forpagtergård under Hverringe. Senere blev den drevet af ejeren af en inspektør. Nu drives marken som en del af Hverringe Gods. Hovedbygningen er opført i 1845. Avlsbygningerne er opført efter brand i 1912.
Bøgebjerg omtales i Agnes Henningsens bog "Let gang på jorden", hvor hun som barn besøger forpagterfamilien på Bøgebjerg.